CELEX: 32011D0914(01)
Language: hu
Date: 2011-09-12 00:00:00
Title: A Bizottság határozata ( 2011. szeptember 12. ) a 882/2004/EK rendelet alkalmazásának biztosításához szükséges intézkedéseknek a 2011. év során történő finanszírozásáról

14.9.2011   
            
            
               HU
            
            
               Az Európai Unió Hivatalos Lapja
            
            
               C 271/9
            
         A BIZOTTSÁG HATÁROZATA
   (2011. szeptember 12.)
   a 882/2004/EK rendelet alkalmazásának biztosításához szükséges intézkedéseknek a 2011. év során történő finanszírozásáról
   2011/C 271/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (3) és különösen annak 66. cikke (1) bekezdésére,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
            
         
               (2)
            
            
               A 882/2004/EK rendelet különösen az alábbiakat célzó szabályok betartásának ellenőrzésére szolgáló hatósági ellenőrzések végzésére vonatkozó szabályokat állapítja meg: az embereket és az állatokat közvetlenül vagy a környezeten keresztül fenyegető kockázatok megelőzése, megszüntetése vagy elfogadható mértékűre csökkentése; tisztességes gyakorlat garantálása a takarmány- és élelmiszer-kereskedelemben, és a fogyasztók védelme, ezen belül a takarmányok és élelmiszerek címkézése és a fogyasztók tájékoztatásának egyéb formái.
            
         
               (3)
            
            
               A 882/2004/ EK rendelet 66. cikke (1) bekezdésének c) pontja szerint az e rendelet alkalmazásának biztosításához szükséges egyéb intézkedések finanszírozásához kapcsolódó előirányzatokat a költségvetési eljárás keretében minden évben jóváhagyják. A 66. cikkben említett intézkedések közé tartozik különösen a vizsgálatok szervezése, az információk közzététele, valamint találkozók és konferenciák szervezése.
            
         
               (4)
            
            
               A szalmonella és egyéb meghatározott, élelmiszerből származó zoonózis-kórokozók ellenőrzéséről szóló, 2003. november 17-i 2160/2003/EK európai parlamenti és tanácsi rendeletnek (4) megfelelően az ilyen kórokozók előfordulásának csökkentésére vonatkozó uniós célok határozhatók meg, és a tagállamoknak nemzeti ellenőrzési programokat kell készíteniük e célok elérésére. Az Európai Élelmiszerbiztonsági Hatóság (EFSA) 2009. december 9-én tudományos véleményt fogadott el a brojlerhús által okozott emberi campylobacteriosis kockázatának az Európai Unión belüli mennyiségi meghatározásával kapcsolatban (5). A vélemény szerint az Európai Unióban a campylobacteriosis a leggyakrabban bejelentett, élelmiszer által okozott fertőzés (évente mintegy 20 millió klinikai campylobacteriosis esettel). Az EFSA 2010. március 11-én a vágó- és tenyészsertésekben előforduló szalmonella mennyiségi mikrobiológiai kockázatértékeléséről is tudományos véleményt (6) adott ki, amely szerint az Unióban előforduló összes emberi szalmonellafertőzés 10–20 %-a tudható be a sertésállománynak. Mielőtt célt határoznának meg az említett konkrét zoonózisokra vonatkozóan az Európai Unióban, a 2160/2003/EK rendelet 4. cikke (4) bekezdésének a) pontja a várt költségek és hasznok elemzését írja elő.
            
         
               (5)
            
            
               Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 853/2004/EK európai parlamenti és tanácsi rendelet (7) 6. cikkének (4) bekezdése szerint a növényi eredetű termékeket és állati eredetű feldolgozott termékeket egyaránt tartalmazó élelmiszereket behozó élelmiszer-ipari vállalkozók biztosítják, hogy a termékben található állati eredetű feldolgozott termékek megfeleljenek a rendelet vonatkozó előírásainak Ezenkívül ezt a hivatalos ellenőrzések során bizonyítékokkal is alá kell támasztaniuk. E szabályok jelentős mértékű potenciális hatása miatt az 1162/2009/EK bizottsági rendelet (8)2013. december 31-ig érvényes átmeneti mentességi rendelkezéseket határozott meg, valamint a 853/2004/EK rendelet említett rendelkezéseinek esetleges módosítását is fontolóra veszik. Értékelni kell az átmeneti időszak végét követően bevezetendő esetleges új szabályoknak a gazdasági szereplőkre és hivatalos ellenőrzésekre gyakorolt hatásait.
            
         
               (6)
            
            
               Az élelmiszerek mikrobiológiai kritériumairól szóló, 2005. november 15-i 2073/2005/EK bizottsági rendelet (9) hajtja végre az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (10) 4. cikkében említett általános és egyedi higiéniai intézkedéseket. A 2073/2005/EK rendelet határozza meg a hisztaminnak a bizonyos halászati termékekben hivatalos ellenőrzések keretében történő kimutatására szolgáló analitikai referenciamódszert. E referenciamódszer által az érzékenységre és a specifikusságra gyakorolt hatást a Codex Alimentarius AOAC 977.13 előírásainak (11) megfelelően kell értékelni. A vizsgálatot a Közös Kutatóközpontnak (JRC) kellene elvégeznie.
            
         
               (7)
            
            
               Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (12) által előírt, a hús ellenőrzésére vonatkozó szabályok felülvizsgálatának lehetőségével is foglalkozni kell. 2011-ben számos konferenciát és találkozót, valamint kiegészítő vizsgálatokat kell szervezni a kísérleti tanulmányok eredményeinek értékelése érdekében és azért, hogy a kérdéseket a tagállamok és harmadik országok illetékes hatóságaival, az érdekeltek képviselőivel és nemzetközi tudományos szervezetekkel lehessen megvitatni.
            
         
               (8)
            
            
               A géntechnológiával módosított szervezetek környezetbe történő szándékos kibocsátásáról szóló, 2001. március 12-i 2001/18/EK európai parlamenti és tanácsi irányelv (13), valamint a géntechnológiával módosított élelmiszerekről és takarmányokról szóló, 2003. szeptember 22-i 1829/2003 európai parlamenti és tanácsi rendelet (14) határozza meg a GMO-k, a GMO-t tartalmazó vagy GMO-ból előállított termékek Európai Unióban történő forgalomba hozatalára vonatkozó feltételeket. A 882/2004/EK rendelet állapítja meg az említett két jogszabályban meghatározott rendelkezések betartásának ellenőrzésére szolgáló hatósági ellenőrzések végzésére vonatkozó szabályokat. 2010–2011 során két értékelést végeztek annak megállapítása érdekében, hogy a meglévő jogi keret milyen mértékben járult hozzá az emberi és állati egészség, a környezet és a fogyasztók érdekeinek védelme, valamint a belső piac hatékony működésének biztosítása terén kitűzött célja megvalósításához. Vizsgálatokat kell végezni olyan témakörökben, amelyeket az említett értékelések nem érintettek megfelelő mélységben, mint például a termékek GMO-mentességének jelölése terén. Konferenciákat kell szervezni a GMO-kra vonatkozó jogi keret tagállamok általi végrehajtásának állásával kapcsolatos ismeretek fejlesztése és a GMO-termesztés társadalmi-gazdasági jelentőségéről szóló, 2011. április 15-i bizottsági jelentésnek (15) a Tanács 2008. decemberi következtetéseiben kért nyomon követésének biztosítása érdekében.
            
         
               (9)
            
            
               Az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendelet (16) és az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről szóló, 2008. december 16-i 1334/2008 európai parlamenti és tanácsi rendelet (17) határoz meg új szabályokat az élelmiszer-adalékanyagokra és aromákra vonatkozóan a belső piac hatékony működésének biztosítása érdekében, ugyanakkor garantálja az emberi egészség, a fogyasztók és a fogyasztói érdekek magas szintű védelmét. Mindkét rendelet 2011. január 20-tól alkalmazandó. Az érdekelteket és a fogyasztókat is tájékoztatni kell az új jogi keretről, a szabályokról, a további végrehajtásról és a rájuk vonatkozó következményektől az ismeretek fejlesztése és az új szabályok végrehajtásának elősegítése érdekében.
            
         
               (10)
            
            
               E finanszírozási határozat hatálya a költségvetési rendelet 83. cikkének, illetve a végrehajtási szabályok 106. cikke (5) bekezdésének alapján számított esedékes késedelmi kamat megfizetésére is kiterjedhet.
            
         
               (11)
            
            
               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdésében rögzítettek figyelembevételével meghatározni,
            
         A KÖVETKEZŐKÉPPEN HATÁROZOTT:
   1. cikk
   A mellékletben foglalt, a 2004/882/EK rendelet 66. cikke (1) bekezdése c) pontjának végrehajtását szolgáló éves munkaprogram elfogadásra kerül.
   Ez a munkaprogram a költségvetési rendelet 75. cikke értelmében finanszírozási határozatnak minősül.
   2. cikk
   A program végrehajtására az ezzel a határozattal engedélyezett hozzájárulás maximális összege 1 095 000 EUR, amelyet az Európai Unió 2011. évi általános költségvetésének alábbi tételéből kell finanszírozni:
   
               —
            
            
               17 04 07 01. költségvetési tétel: 1 095 000 EUR.
            
         Az esedékes késedelmi kamatok fizetésére is ezekből az előirányzatokból kerül sor.
   3. cikk
   A munkaprogram körébe tartozó egyedi tevékenységekhez kapcsolódó – az e határozat 2. cikkében meghatározott – maximális hozzájárulás összesen 10 %-át meg nem haladó változtatások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzéseit.
   Az engedélyezésre jogosult tisztviselő a hatékony és eredményes pénzgazdálkodás elvével és az arányosság elvével összhangban elfogadhatja ezeket a változásokat.
   4. cikk
   Ennek a határozatnak a felhatalmazás által engedélyezésre jogosult tisztviselők a címzettjei.
   
      Kelt Brüsszelben, 2011. szeptember 12-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 248., 2002.9.16., 1. o.
   
      (2)  HL L 357., 2002.12.31., 1. o.
   
      (3)  HL L 165., 2004.4.30., 1. o.
   
      (4)  HL L 325., 2003.12.12., 1. o.
   
      (5)  EFSA Journal 2010; 8(1):1437.
   
      (6)  EFSA Journal 2010; 8(4):1547.
   
      (7)  HL L 139., 2004.4.30., 55. o.
   
      (8)  HL L 314., 2009.12.1., 10. o.
   
      (9)  HL L 338., 2005.12.22., 1. o.
   
      (10)  HL L 139., 2004.4.30., 1. o.
   
      (11)  http://www.codexalimentarius.net
   
      (12)  HL L 139., 2004.4.30., 206. o.
   
      (13)  HL L 106., 2001.4.17., 1. o.
   
      (14)  HL L 268., 2003.10.18., 1. o.
   
      (15)  COM(2011) 214.
   
      (16)  HL L 354., 2008.12.31., 16. o.
   
      (17)  HL L 354., 2008.12.31., 34. o.
   
      MELLÉKLET
      
         882/2004/EK rendelet – Munkaprogram a 2011-es évre
      
      1.   Bevezetés
      
      Ez a program 2011-re nyolc végrehajtási intézkedést foglal magában. A 882/2004/EK rendelet 66. cikke (1) bekezdésének c) pontja alapján az e rendelet alkalmazásának biztosításához szükséges egyéb intézkedések, a költségvetés elosztása és a fő tevékenységek a következők:
      Közbeszerzés (közvetlen centralizált igazgatás által végrehajtva):
      
                  —
               
               
                  A Campylobacter és Salmonella az élelmiszerlánc megfelelő szakaszain történő előfordulásának csökkentésére vonatkozó célkitűzések meghatározásához kapcsolódó költségek és haszon elemzése: 200 000 EUR.
               
            
                  —
               
               
                  A higiéniai jogszabálycsomag felülvizsgálatának keretében, különösen az állati eredetű élelmiszerek különleges higiéniai szabályainak megállapításáról szóló 853/2004/EK rendelet bizonyos rendelkezéseitől eltérő átmeneti megállapodások lejártával bevezetendő esetleges új rendelkezések hatásvizsgálata: 150 000 EUR.
               
            
                  —
               
               
                  Az élelmiszerek mikrobiológiai kritériumairól szóló 2073/2005/EK bizottsági rendeletben a hisztaminra meghatározott élelmiszer-biztonsági kritérium alkalmazására szolgáló analitikai referenciamódszer által az érzékenységre és a specifikusságra gyakorolt hatás vizsgálata a Codex Alimentarius AOAC 977.13 előírásaival összehasonlítva: 55 000 EUR.
               
            
                  —
               
               
                  A jelenlegi húsvizsgálati rendszer felülvizsgálatával kapcsolatos tanulmányok: kísérleti tanulmányok eredményének elemzése, beleértve az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK rendelet 17. cikke (4) bekezdése a) pontjának iii. alpontjában meghatározott, a húságazatban végrehajtott higiéniai ellenőrzésekre vonatkozó új megközelítések várható költségeit és hasznát is: 100 000 EUR.
               
            
                  —
               
               
                  Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK rendelet által előírt, a hús ellenőrzésére vonatkozó szabályok felülvizsgálatával kapcsolatos konferenciák és találkozók a tagállamok és harmadik országok illetékes hatóságai, az érdekeltek képviselői és nemzetközi tudományos szervezetek részvételével: 100 000 EUR.
               
            
                  —
               
               
                  Tanulmányok a GMO-kkal kapcsolatos témakörökben: 300 000 EUR.
               
            
                  —
               
               
                  A GMO-kkal kapcsolatos jogi keret végrehajtásával és a GMO-termesztés társadalmi-gazdasági következményeivel foglalkozó konferenciasorozat: 40 000 EUR.
               
            
                  —
               
               
                  Az érdekeltek és fogyasztók számára készített, az élelmiszer-adalékanyagokkal és aromákkal kapcsolatos információs csomag (adatlap, zsebkönyv, weboldal, videó, sajtókonferencia illetve sajtóközlemény): 150 000 EUR.
               
            2.   Munkaprogram az 2011-es évre – Beszerzés
      
      A 2011-ben közbeszerzési szerződésekre fenntartott teljes költségvetési keret összege 1 095 000 EUR.
      2.1.   A Campylobacter and Salmonella az élelmiszerlánc megfelelő szakaszain történő előfordulásának csökkentésére vonatkozó célkitűzések meghatározásához kapcsolódó költségek és haszon elemzése
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy darab szerződés
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      A Campylobacter és Salmonella az élelmiszerlánc megfelelő szakaszain történő előfordulásának csökkentésére vonatkozó célkitűzések meghatározásához kapcsolódó költségek és haszon elemzése a szalmonella és egyéb meghatározott, élelmiszerből származó zoonózis-kórokozók ellenőrzéséről szóló 2160/2003/EK rendelet 4. cikke (4) bekezdése a) pontjának megfelelően
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      200 000 EUR
      EGYEDI SZERZŐDÉS (ADOTT ESETBEN)
      Egy darab egyedi szolgáltatási szerződés megkötése a SANCO/2008/01/055 keretszerződés értelmében
      2.2.   A higiéniai jogszabálycsomag felülvizsgálatának keretében, különösen az állati eredetű élelmiszerek különleges higiéniai szabályainak megállapításáról szóló 853/2004/EK rendelet bizonyos rendelkezéseitől eltérő átmeneti megállapodások lejártával bevezetendő esetleges új rendelkezések hatásvizsgálata
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy darab szerződés
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      A higiéniai jogszabálycsomag felülvizsgálatának keretében, különösen az állati eredetű élelmiszerek különleges higiéniai szabályainak megállapításáról szóló 853/2004/EK rendelet bizonyos rendelkezéseitől eltérő átmeneti megállapodások lejártával bevezetendő esetleges új rendelkezések hatásvizsgálata
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      150 000 EUR
      EGYEDI SZERZŐDÉS (ADOTT ESETBEN)
      Egy darab egyedi szolgáltatási szerződés megkötése a SANCO/2008/01/055 keretszerződés értelmében
      2.3.   A 2073/2005/EK bizottsági rendeletben a hisztaminra meghatározott élelmiszer-biztonsági kritérium alkalmazására szolgáló analitikai referenciamódszer által az érzékenységre és a specifikusságra gyakorolt hatás vizsgálata a Codex Alimentarius AOAC 977.13 előírásaival összehasonlítva
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy darab igazgatási megállapodás
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az élelmiszerek mikrobiológiai kritériumairól szóló 2073/2005/EK bizottsági rendeletben a hisztaminra meghatározott élelmiszer-biztonsági kritérium alkalmazására szolgáló analitikai referenciamódszer által az érzékenységre és a specifikusságra gyakorolt hatás vizsgálata a Codex Alimentarius AOAC 977.13 előírásaival összehasonlítva
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      55 000 EUR
      EGYEDI SZERZŐDÉS (ADOTT ESETBEN)
      Egy darab igazgatási megállapodás megkötése a Bizottság Közös Kutatóközpontjával (JRC)
      2.4.   A húsvizsgálat jelenlegi szabályainak felülvizsgálatával kapcsolatos tanulmányok
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy vagy több szerződés
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 854/2004/EK rendelet 17. cikke (4) bekezdése a) pontjának iii. alpontjában meghatározott, a húsellenőrzésre vonatkozó új megközelítésekhez kapcsolódó várható költségek és haszon, valamint kísérleti tanulmányok elemzése
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      100 000 EUR
      EGYEDI SZERZŐDÉS (ADOTT ESETBEN)
      Egy vagy több egyedi szolgáltatási szerződés megkötése a SANCO/2008/01/055 keretszerződés értelmében
      2.5.   A húsvizsgálat jelenlegi szabályainak felülvizsgálatával kapcsolatos konferenciák és találkozók
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy vagy több szerződés
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK rendelet által előírt, a hús ellenőrzésére vonatkozó szabályok felülvizsgálatával kapcsolatos konferenciák és találkozók a tagállamok és harmadik országok illetékes hatóságai, az érdekeltek képviselői és nemzetközi tudományos szervezetek részvételével
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      100 000 EUR
      EGYEDI SZERZŐDÉS (ADOTT ESETBEN)
      Egy vagy több egyedi szolgáltatási szerződés megkötése a SANCO/2009/A1/005 keretszerződés 2. tétele értelmében
      2.6.   Tanulmányok a GMO-kkal kapcsolatos témakörökben
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy vagy több szerződés, a két folyamatban levő értékelés eredményétől függően
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az EU GMO-kkal kapcsolatos jogi keretére vonatkozó két értékelés során részletesen nem vizsgált témakörökkel kapcsolatos tanulmányok
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      300 000 EUR
      EGYEDI SZERZŐDÉS (ADOTT ESETBEN)
      Egy vagy több egyedi szolgáltatási szerződés megkötése a SANCO/2008/01/055 keretszerződés értelmében
      2.7.   A GMO-kkal kapcsolatos jogi keret végrehajtásával és a GMO-termesztés társadalmi-gazdasági következményeivel foglalkozó konferenciasorozat
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy vagy több szerződés, a szervezési és logisztikai vonatkozásoktól függően
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      A GMO-kkal kapcsolatos jogi keret végrehajtásával és a GMO-termesztés társadalmi-gazdasági következményeivel foglalkozó konferenciasorozat
      VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      40 000 EUR
      EGYEDI SZERZŐDÉS (ADOTT ESETBEN)
      Egy vagy több egyedi szolgáltatási szerződés megkötése a SANCO/2009/A1/005 keretszerződés 2. tétele értelmében
      2.8.   Az érdekeltek és fogyasztók számára készített, az élelmiszer-adalékanyagokkal és-aromákkal kapcsolatos információs csomag
      
      JOGALAP
      A 882/2004/EK rendelet 66. cikke (1) bekezdésének c) pontja
      KÖLTSÉGVETÉSI TÉTEL
      Költségvetési tétel: 17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Öt darab szerződés, amennyiben a munkát nem lehet belsőleg elvégezni
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Az érdekeltek és fogyasztók számára készített, az engedélyezett élelmiszer-adalékanyagok és-aromák új jegyzékével és azok felhasználási feltételeivel kapcsolatos információs csomag:
      
                  —
               
               
                  főbb tényeket, valamint kérdéseket és válaszokat tartalmazó adatlap,
               
            
                  —
               
               
                  a fogyasztókat az élelmiszer-vásárlás során az adalékanyagok felismerésében segítő zsebkönyv,
               
            
                  —
               
               
                  az adatbázisra mutató hivatkozásokat tartalmazó weboldal,
               
            
                  —
               
               
                  a weboldalt népszerűsítő video,
               
            
                  —
               
               
                  az érdekeltek és fogyasztók számára készített tájékoztató csomaggal kapcsolatos sajtókonferencia illetve sajtóközlemény.
               
            VÉGREHAJTÁS
      Közvetlen, központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Hozzávetőlegesen 2011 harmadik vagy negyedik negyedévében
      AZ AJÁNLATI FELHÍVÁSOK TERVEZETT ÖSSZEGE
      150 000 EUR
      EGYEDI SZERZŐDÉS (ADOTT ESETBEN)
      Nem alkalmazható